๑๒ วิธีประหยัดไฟฟ้า

1. ใช้เครื่องปรับอากาศอย่างถูกวิธี 
ควรตั้งอุณหภูมิไม่น้อยกว่า 25 องศาเซลเซียส ก่อนเลิกใช้งานควรปิดแอร์ก่อนออกจากห้อง 30 นาที หรือใครไม่อยากเปิดแอร์ทั้งคืนก็เปิดแค่ 2-3 ชั่วโมงแรกก่อนนอนหลับก็ได้ ที่สำคัญควรหมั่นทำความสะอาดเครื่องปรับอากาศและไส้กรองอากาศเป็นประจำ 

2. เลือกเครื่องใช้ไฟฟ้าแบบประหยัดไฟ เบอร์ 5
เลือกใช้เครื่องใช้ไฟฟ้าแบบประหยัดไฟ เบอร์ 5 ยิ่งตัวเลขหรือดาวมาก ก็ยิ่งประหยัดไฟมากนั่นเอง เพราะฉลากประหยัดไฟเบอร์ 5 จะช่วยคำนวณค่าไฟที่ต้องจ่ายต่อปี
 
3. ถอดปลั๊กเครื่องใช้ไฟฟ้าทุกครั้งหลังใช้งาน
หากต้องการลดค่าไฟก็ต้องถอดปลั๊กเครื่องใช้ไฟฟ้าทุกครั้งที่ใช้ อาทิ คอมพิวเตอร์ โคมไฟ โทรทัศน์ ฯลฯ เพื่อเป็นการตัดกระแสไฟฟ้าที่เต้ารับ เพราะการปิดแค่สวิตซ์ไฟไม่ได้ตัดกระแสไฟฟ้า ดังนั้นเพื่อเป็นการประหยัดพลังงานไฟฟ้าควรถอดปลั๊กทุกครั้ง

4. หากไม่ร้อนเกินไป ให้ใช้พัดลมแทนแอร์ 
เข้าใจว่าอากาศประเทศไทยนั้นร้อนไม่แพ้ใคร แต่หากวันไหนที่อากาศดี ไม่ร้อนเกินไป หรือในวันที่ฝนตก ควรเปิดพัดลมแทน เพื่อเป็นการประหยัดไฟมากขึ้น 

5. เลือกใช้หลอดไฟแบบฟลูออเรสเซนส์แบบผอม 
หลอดฟลูออเรสเซนส์จะมีอายุการใช้งานได้นานกว่าหลอดแบบอื่น และระยะยาวจะช่วยประหยัดไฟได้มากทีเดียว จะช่วยประหยัดไฟได้มากถึง 75% ดังนั้นก็ไม่มีเหตุผลที่จะไม่ใช้หลอดฟลูออเรสเซนส์
6. ไม่เปิดไฟทิ้งไว้ ปิดเมื่อไม่ใช้งาน 
เป็นวิธีประหยัดไฟฟ้าที่ทำได้ทันที เพียงแค่ปิดไฟดวงที่ไม่ได้ใช้ หรือว่าจะไม่อยู่บ้านนาน ๆ ก่อนออกบ้านต้องมั่นใจว่าปิดไฟและถอดปลั๊กที่ไม่จำเป็นออกแล้ว เพื่อค่าไฟในบ้านจะได้ไม่พุ่งสูงจนเกินไป 
7. ซักรีดเสื้อผ้าในคราวเดียวกัน 
เนื่องจากการรีดผ้าและซักผ้าด้วยเครื่องซักผ้าต้องใช้พลังงานไฟฟ้าเยอะมาก ดังนั้นควรทำในคราวเดียวกัน อย่างการรีดผ้าควรรีดครั้งละมาก ๆ และไม่ควรพรมน้ำจนเปียกเพราะต้องใช้ความร้อนมากขึ้น 

8. ไม่เสียบหม้อหุงข้าวไว้ตลอดเวลา 
การเสียบปลั๊กหม้อหุงข้าวทิ้งไว้ตลอดเวลาทำให้เปลืองไฟเป็นอย่างมาก เพราะระบบไฟฟ้าจะทำงานตลอดเวลานั่นเอง หากใช้งานเสร็จควรถอดปลั๊ก เพื่อเป็นการประหยัดพลังงานไฟฟ้านั่นเอง 

9. ใช้มู่ลี่หรือกันสาดป้องกันแดด 
การใช้มู่ลี่กันแสงจะช่วยให้เครื่องปรับอากาศไม่ทำงานหนักเกินไป เป็นการป้องกันแสงแดดส่องกระทบตัวอาคาร หรือใช้การบุฉนวนความร้อนที่ผนังก็ช่วยได้มาก 

10. วางตู้เย็นในตำแหน่งให้เหมาะสม 
ควรวางตำแหน่งของตู้เย็นให้ห่างจากผนังด้านหลังและด้านข้างไม่น้อยกว่า 10 ซ.ม เพื่อให้ระบายความร้อนได้ดี และเลือกยี่ห้อตู้เย็นยี่ห้อที่ประหยัดไฟ ที่สำคัญไม่ควรเปิดตู้เย็นบ่อยเพราะจะทำให้เปลืองไฟ 

11. เลือกใช้เครื่องใช้ไฟฟ้าให้เหมาะสม
ควรเลือกเครื่องใช้ไฟฟ้าเหมาะสมกับขนาดห้อง จำนวนสมาชิกในบ้าน เช่นการใช้โทรทัศน์หากเป็นจอใหญ่ก็จะกินไฟมากกว่า และไม่ควรเสียบปลั๊กทิ้งไว้ในโหมด Stanby

12. ปลูกต้นไม้รอบบ้าน หรือปลูกพืชคลุมดิน 
เพราะต้นไม้หรือพืชคลุมดินจะช่วยฟอกอากาศได้เป็นอย่างดี จะช่วยให้บ้านเย็นขึ้น หรือใครอยู่คอนโดก็สามารถหาต้นไม้ฟอกอากาศมาแทนได้

และนี่ก็เป็น 12 วิธีประหยัดไฟฟ้า แบบชาญฉลาดที่คุณสามารถเริ่มต้นทำเองได้แบบไม่ต้องรอ จะช่วยลดค่าไฟ และเป็นการประหยัดพลังงานไฟฟ้าให้เรามีพลังงานไฟฟ้าใช้ไปอีกนาน



แหล่งที่มา  :  https://shopee.co.th/blog/how-save-electricity/
